hotchpotch/miracl-hf-unified huggingface dataset:
การเพิกเฉยต่อสังคม
การเพิกเฉยต่อสังคม () คือ กระบวนการวิธีว่าด้วยความใกล้ชิดของคนแปลกหน้า ซึ่งมีการรับรู้ถึงบุคคลอีกคนหนึ่ง โดยปราศจากความสนใจของกันและกัน การไม่เห็นคุณค่าในข้อเรียกร้องของผู้อื่นในพื้นที่สาธารณะ และการส่งสัญญาณความห่างของพื้นที่ระหว่างบุคคล
นายเออวิงจ์ กอฟฟ์แมน (Erving Goffman) นักสังคมวิทยาชาวอเมริกัน ได้อธิบายเรื่องการเพิกเฉยต่อสังคมนี้เอาไว้ในส่วนหนึ่งของหัวข้อ "คุณลักษณะภายนอกของการจัดลำดับความสำคัญทางสาธารณะ" ปักเจกชนพยายามอย่างมากในการเคารพสิทธิส่วนบุคคลและปฏิบัติต่อบุคคลอื่นด้วยการเพิกเฉยต่อสังคม เพื่อที่จะใช้ชีวิตอย่างไม่ยุ่งเกี่ยวกันในสังคมเมือง หรือถ้าพวกเขาไม่เพิกเฉย เขาจะทำเพียงจ้องมองไปที่บุคคลอื่นๆ เพราะการเพิกเฉยต่อสังคมนั้นเกี่ยวข้องกับการไม่เข้าไปรบกวนและการมีปฏิสัมพันธ์อย่างกลางๆ แม้แต้การจ้องมองซึ่งกันและกันของคนแปลกหน้า เขาทั้งสองจะรับรู้ถึงพฤติกรรมและเริ่มป้องกันตัวจากความเป็นไปได้ในการเข้าใกล้และการสนทนา
การเพิกเฉยต่อสังคมยังหมายถึง ความเป็นส่วนตัวที่เป็นไปได้ภายในกลุ่มคน ภายใต้รูปแบบที่ยอมรับในสังคมและระยะห่างระหว่างบุคคล ตามที่ปรากฏ มารยาทคือ รูปแบบหนึ่งในการป้องกันข้อเรียกร้องต่างๆ ของบุคคลอื่นในที่สาธารณะ ตัวอย่างที่สำคัญที่เป็นนามธรรมคือ ความสัมพันธ์ที่ไม่สนใจหรือเพิกเฉยต่อบุคคลอื่น
อย่างไรก็ตาม การฝ่าฝืนการเพิกเฉยต่อสังคมมีความสำคัญอย่างมาก ตัวอย่างเช่น ช่างภาพบนถนนกำลังทำการถ่ายภาพผู้คนโดยไม่ให้พวกเขารับรู้ และต้องการถ่ายภาพคนแปลกหน้าจากระยะใกล้ เพื่อจุดประสงค์ในการบันทึกประวัติศาสตร์มนุษย์ หรือนักถ่ายทำสารคดีทางสังคม ผู้ซึ่งต้องการถ่ายภาพประชาชนที่กำลังเดินบนท้องถนน หรือบุคคลใดบุคคลหนึ่งโดยเฉพาะ เพื่อจะเก็บเป็นคลังรูปภาพและนำเสนอวัฒนธรรมของผู้คนในแต่ละยุคสมัย
การช่วยเหลือซึ่งกันและกันเมื่อมีภัย โดยบุคคลอื่นอาจจะเสี่ยงภัยเพื่อเข้าช่วยบุคคลที่กำลังได้รับอันตราย ไม่ว่าจะเป็นเหตุการณ์ภัยพิบัติ อุบัติเหตุ อาชญากรรม หรือแม้กระทั่งน้ำใจที่ช่วยเหลือโดยไม่หวังสิ่งตอบแทน สิ่งเหล่านี้เป็นแนวคิดของกฎการช่วยเหลือ (Good Samaritan Law) โดยการรู้จักใส่ใจผู้อื่น และมีความรับผิดชอบทางสาธารณะ การไม่มีอคติหรือการแบ่งแยกบุคคล ซึ่งจะนำมาสู่ความสงบสุขของการอยู่ร่วมกันในสังคม
การเพิกเฉยต่อสังคมสามารถทำให้เกิดความเหงาหรือรู้สึกถึงความไม่มีตัวตน และลดความรู้สึกว่า "จะต้องรับผิดชอบต่อสวัสดิภาพของบุคคลอื่น" ลง ผู้ที่เข้ามาใหม่ในเขตเมืองมักจะพบกับความรู้สึกไม่ใส่ใจของบุคคลอื่นๆ ในละแวกนั้น ซึ่งพวกเขาอาจจะเห็นถึงความใจแคบและการไม่เอาใจใส่มากกว่าการอยู่ร่วมกันอย่างสันติ
กอฟฟ์แมนสังเกตว่า "เมื่อผู้ชายและผู้หญิงเดินผ่านและมองเห็นกันและกัน ผู้ชายจะคาดหวังสำหรับผู้หญิงคนที่สอง" การเพิกเฉยในสังคมจะเกี่ยวข้องกับระดับในการแบ่งแยกบทบาทหน้าที่ของแต่ละบุคคล เช่น การใช้ระบบสองมาตรฐานในที่สาธารณะถูกท้าทายโดยผู้สนับสนุนสิทธิสตรี ผู้ซึ่งไม่พอใจพฤติกรรมของผู้ชายในชีวิตประจำวัน พฤติกรรมเหล่านี้อาจจะเพิ่มการจ้องมอง การข่มขู่ และการดูถูกทางเพศ ซึ่งทำให้การเพิกเฉยต่อสังคมมีความเป็นไปได้มากขึ้น
ดราก้อน เอจ: อินควิซิชัน
ดราก้อน เอจ: อินควิซิชัน ("Dragon Age: Inquisition") เป็นภาคต่อของเกมคอมพิวเตอร์ ดราก้อน เอจ เป็นเกมแนว แอ็กชั่น โรล เพลยิง หรือ เกมที่มีการจบหลายรูปแบบ โดยผู้พัฒนา ใน บริษัทเดิม คือ BioWare และผู้ถือสิทธิ โดย Electronic Arts.
โดยมีเนื้อเรื่องและแนวการเล่นจาก "" และ "Dragon Age II"โดยคงความเป็นเกมต้นแบบ "Dragon Age" โดยผู้กำกับการผลิตและโปรดิวเซอร์.
ตัวเกมและภาพ เสียงใช้ระบบ เอนจิน frostbite3มหากาพย์แห่งซีรีส์เกมแนวสวมบทบาทสุดยิ่งใหญ่จาก BioWare นี้จะสร้างปรากฏการณ์ครั้งสำคัญด้วยพลังของ Frostbite 3 พบกับทิวทัศน์อันงดงามและความเป็นไปได้ใหม่ๆ อันน่าเหลือเชื่อที่กำลังรอคอยคุณอยู่ เตรียมตัวคุณเองให้พร้อมสำหรับ Dragon Age: Inquisition
คุณคือผู้เดียวที่สามารถจะหยุดยั้งเหล่าปีศาจจากการหลั่งไหลเข้าสู่ Thedas
มื่อหายนะครั้งใหญ่ทำให้ดินแดนแห่ง Thedas ตกอยู่ในความโกลาหล ฝูงมังกรมากมายทะยานขึ้นสู่ท้องฟ้ากลายเป็นเงามืดแห่งความหวาดกลัวที่ปกคลุมไปทั่วอาณาจักรซึ่งครั้งหนึ่งเคยสุขสงบ เหล่าผู้ใช้เวทได้ลุกฮือขึ้นทำสงครามเต็มรูปแบบกับฝ่ายเทมปลาร์ที่กดขี่ นานาประเทศต่างลุกขึ้นมาหันอาวุธเข้าหากัน การนำความสงบกลับคืนมาอีกครั้งจึงขึ้นอยู่กับคุณในฐานะผู้นำการสืบสวนและไล่ล่าผู้ที่ก่อความโกลาหลครั้งนี้ พบกับความสัมพันธ์ที่จะก่อตัวขึ้น และบางความสัมพันธ์ที่จะสูญสลาย เมื่อภารกิจค้นหาความจริงได้สร้างผลร้ายแก่คุณ
ผลงานเกมแอ็คชันผจญภัยล่าสุดจาก BioWare นี้จะนำเสนอเรื่องราวอันเข้มข้นอย่างที่ไม่เคยมีมาก่อนในโลกขนาดใหญ่ยักษ์ที่มีสภาพภูมิประเทศซึ่งสามารถเปลี่ยนแปลงได้ สำรวจถ้ำที่ซ่อนอยู่ เอาชนะสิ่งมีชีวิตขนาดมโหฬาร และปรับเปลี่ยนโลกรอบๆ ตัวคุณไปตามลักษณะที่คุณเล่น
สำรวจ เป็นผู้นำ และต่อสู้: ทางเลือกที่ยากลำบากจะกำหนดประสบการณ์การเล่นของคุณ การตัดสินใจแม้เพียงครั้งเดียวก็สามารถส่งผลต่ออนาคตที่จะเกิดขึ้นได้
สถาบันมาตรวิทยาแห่งชาติ
สถาบันมาตรวิทยาแห่งชาติ เป็นองค์การมหาชน ได้รับการสถาปนาขึ้นตามพระราชบัญญัติพัฒนาระบบมาตรวิทยาแห่งชาติ พุทธศักราช 2540 ให้เป็นหน่วยงานของรัฐที่มีระบบบริหารงานเป็นอิสระอยู่ภายใต้การกำกับของกระทรวงวิทยาศาสตร์และเทคโนโลยี มีพันธกิจสำคัญคือ การพัฒนามาตรฐานการวัดแห่งชาติให้เป็นที่ยอมรับในระดับสากล และถ่ายทอดความถูกต้องของการวัดไปสู่กิจกรรมการวัดต่างๆ ในประเทศ รวมทั้งเผยแพร่ความรู้ความเข้าใจด้านมาตรวิทยาแก่สังคมไทย
เริ่มเปิดดำเนินการเมื่อวันที่ 1 มิถุนายน พุทธศักราช 2541 โดยมีที่ทำการชั่วคราว ณ อาคารมาตรวิทยาและศูนย์สารนิเทศวิทยาศาสตร์ ตั้งอยู่ที่ถนนพระรามที่หก ในวันที่ 18 มีนาคม พ.ศ. 2560 นางอัจฉรา เจริญสุข ได้ดำรงตำแหน่ง ผู้อำนวยการ
พระพุทธรูปประจำพระชนมวาร
พระพุทธรูปประจำพระชนมวาร เป็นพระพุทธรูปที่พระมหากษัตริย์หรือพระบรมวงศานุวงศ์มีพระราชศรัทธาสร้างขึ้นประจำพระองค์หรือสร้างถวายพระบรมราชบุพการี ในวาระโอกาสสำคัญต่างๆ อาทิ การเฉลิมพระชนมพรรษา การฉลองพระประสูติการ ฯลฯ โดยพระพุทธรูปประจำพระชนมวารส่วนใหญ่ มักจะเป็นพระพุทธรูปประจำวันพระราชสมภพหรือวันประสูติของพระมหากษัตริย์หรือพระบรมวงศานุวงศ์พระองค์นั้นๆ ดังนี้การสร้างพระพุทธรูปประจำพระชนมวารในสมันรัตนโกสินทร์ เริ่มมีมาตั้งแต่รัชสมัยพระบาทสมเด็จพระนั่งเกล้าเจ้าอยู่หัว โดยทรงโปรดเกล้าฯ ให้สร้างพระพุทธรูปประจำพระชนมวารถวายพระบาทสมเด็จพระพุทธยอดฟ้าจุฬาโลกมหาราช ผู้ทรงเป็นพระอัยกา และพระบาทสมเด็จพระพุทธเลิศหล้านภาลัย ผู้ทรงเป็นพระบรมชนกนาถ
วงศ์ติ้ว
วงศ์ติ้ว หรือ "()" เป็นวงศ์ของพืชมีดอกในอันดับ Malpighiales ประกอบด้วยสกุลต่อไปนี้:
โนอาห์ มหาวิบัติวันล้างโลก
โนอาห์ มหาวิบัติวันล้างโลก () เป็นภาพยนตร์อิงพระคัมภีร์ไบเบิล กำกับและร่วมเขียนบทโดยแดร์เรน อโรนอฟสกี โดยอิงจากเรื่องเรือโนอาห์ นำแสดงโดยรัสเซล โครว์, เจนนิเฟอร์ คอนเนลลี, เรย์ วินสโตน, เอ็มมา วัตสัน, แอนโทนี ฮ็อปกินส์และโลแกน เลอร์แมน ออกฉายครั้งแรกในโรงภาพยนตร์เมื่อวันที่ 28 มีนาคม ค.ศ. 2014 ในระบบ 3 มิติ และไอแมกซ์ 3 มิติ
นีดฟอร์สปีด ซิ่งเต็มสปีดแค้น
นีดฟอร์สปีด ซิ่งเต็มสปีดแค้น () เป็นภาพยนตร์อเมริกัน 3 มิติในปี ค.ศ. 2014 กำกับโดยสก็อตต์ วอห์ เขียนบทโดยจอร์จ กาทินส์ อำนวยการสร้างโดยดรีมเวิร์กสพิกเจอส์ โดยดัดแปลงมาจากวิดีโอเกมซีรีส์ "นีดฟอร์สปีด" โดยอิเล็คโทรนิค อาร์ตส นำแสดงโดยอารอน พอล, โดมินิก คูเปอร์, อิโมเจน พูตส์, รามอน ราดรีเกวซและไมเคิล คีตัน ภาพยนตร์เรื่องนี้ได้ออกฉายเมื่อวันที่ 14 มีนาคม ค.ศ. 2014 ในระบบ 3 มิติ ,ไอแมกซ์ และโรงภาพยนตร์ 2D ทั่วไป
โทบี มาร์แชลล์ อดีตนักแข่งรถผู้ผันตัวมาเปิดอู่ซ่อมรถกับเพื่อน ๆ ในเมืองเมาท์คิสโกกำลังประสบปัญหาด้านการเงิน ต่อมาดีโน บริวสเตอร์ อดีตคู่แข่งของโทบีมาที่อู่รถแล้วเสนอให้ทีมของโทบีปรับปรุงรถฟอร์ด เชลบี มัสแตงโดยเขาจะยกส่วนแบ่ง 25% ให้ หลังทีมของโทบีปรับปรุงรถเสร็จได้นำขึ้นประมูล โทบีและดีโนพบกับจูเลีย แมดดอน นักซื้อขายรถหายาก จูเลียบอกทั้งสองว่าบิล อินแกรม ผู้ว่าจ้างของเธอยินดีจะซื้อรถคันนี้หากทำความเร็วได้เกิน 230 ไมล์/ชั่วโมงอย่างที่โทบีอ้าง โทบีอาสาจะเป็นคนขับแต่ดีโนสั่งห้าม วันต่อมา โทบีขับรถฟอร์ด มัสแตงได้ถึง 234 ไมล์/ชั่วโมง ทำให้อินแกรมซื้อรถคันนี้ในราคา 2.7 ล้านดอลลาร์สหรัฐ แต่ดีโนไม่พอใจและท้าแข่งรถกับโทบี โดยดีโนจะยกส่วนแบ่งทั้งหมดให้โทบีหากเขาแพ้ ส่วนโทบีจะไม่รับส่วนแบ่งของเขาหากเขาแพ้ ดีโน โทบีและพีต โคลแมน เพื่อนของโทบีตกลงที่จะแข่งรถบนถนนทางหลวงระหว่างรัฐ โดยทั้งหมดใช้รถคอนิกเส็กก์ อาเกียรา อาร์ ก่อนจะถึงเส้นชัย ดีโนจงใจชนท้ายรถของพีตจนรถของพีตเสียหลักพลิกคว่ำและระเบิดทำให้พีตตาย ส่วนดีโนหลบหนี ด้านโทบีถูกจับในข้อหาฆ่าคนตายโดยไม่เจตนา
2 ปีต่อมา โทบีพ้นโทษและตั้งใจจะล้างแค้นให้พีต เขาขอยืมรถฟอร์ด มัสแตงจากอินแกรมเพื่อร่วมการแข่งเดอเลออน ซึ่งเป็นการแข่งรถซูเปอร์คาร์ผิดกฎหมายที่จัดโดยชายลึกลับนามว่าโมนาร์ช อินแกรมให้จูเลียเดินทางไปกับโทบี ทั้งสองต้องไปถึงซานฟรานซิสโกก่อนการแข่งจะเริ่ม 2 วัน โดยระหว่างทางโทบีและจูเลียถูกไล่ตามจากตำรวจและนักแข่งคนอื่น ๆ ที่ต้องการรถ "ลัมโบร์กีนี เซสโต เอเลเมนโต" ที่ดีโนเสนอให้กับใครก็ตามที่ขัดขวางโทบีได้
เมื่อโทบีและจูเลียขับผ่านรัฐยูทาห์ ทั้งสองต้องขับออกนอกเส้นทางเพราะถูกกลุ่มนักแข่งที่ต้องการรถของดีโนไล่ตาม มาเวอริก ลูกทีมคนหนึ่งของโทบีที่ขับเครื่องบินได้ขับเฮลิคอปเตอร์พารถของโทบีและจูเลียไปส่งที่ทะเลสาบแห้งบอนเนวิลล์ ที่ซึ่งลูกทีมคนอื่น ๆ ของโทบีรออยู่ โทบีและจูเลียไปถึงซานฟรานซิสโกทันเวลาแต่รถฟอร์ด มัสแตงของทั้งคู่ถูกชนจนเสียหายและจูเลียได้รับบาดเจ็บสาหัส โทบีไปพบแอนิตา โคลแมน พี่สาวของพีตซึ่งเป็นแฟนเก่าของเขาและคู่หมั้นของดีโน เธอพบว่าดีโนมีส่วนในการตายของน้องชายจึงยอมบอกที่ซ่อนและรหัสผ่านเข้าโกดังเก็บรถของดีโน โทบีและโจ ลูกทีมคนหนึ่งลอบเข้าไปในโกดังและขโมยรถคอนิกเส็กก์ อาเกียรา อาร์ที่ดีโนใช้ขับออกมา
วันต่อมา โทบีนำแหวนหมั้นของแอนิตาไปคืนให้ดีโน หลังรถแข่งคันอื่น ๆ ถูกทำลาย ดีโนพยายามจะชนท้ายรถของโทบีแต่โทบีรู้ทัน ทำให้รถของดีโนพลิกคว่ำ ก่อนรถจะระเบิดโทบีพาตัวดีโนออกมา โดยดีโนถูกตำรวจจับ ด้านโทบีขับเข้าเส้นชัยได้สำเร็จโดยมีตำรวจทางหลวงตามมาจับกุม ตำรวจพบว่ารถคอนิกเส็กก์ อาเกียรา อาร์ที่โทบีนำมาขับเป็นของดีโนและมีส่วนในการตายของพีต จึงใช้เป็นหลักฐานในการเอาผิดดีโน ส่วนโทบีถูกจำคุก 6 เดือนข้อหาแข่งรถผิดกฎหมาย หลังพ้นโทษ เขาพบกับจูเลียที่ขับรถฟอร์ด มัสแตง ปี 2015 มารับ ภาพยนตร์จบลงเมื่อทั้งสองไปที่เรือนจำในยูทาห์เพื่อรับตัวมาเวอริกที่ถูกจับฐานขโมยเฮลิคอปเตอร์ของกองทัพมาใช้โดยไม่ได้รับอนุญาต
วงศ์กำลังเสือโคร่ง
วงศ์กำลังเสือโคร่ง หรือ Betulaceae มีสมาชิกทั้งสิ้น 6 สกุล และมีประมาณ 130 สปีชีส์ ส่วนใหญ่เป็นพืชท้องถิ่นทางซีกโลกเหนือ มีบางส่วนพบทางซีกโลกใต้ทางเทือกเขาแอนดีส ในอดีตวงศ์นี้แยกออกเป็น 2 วงศ์คือ () ( ประกอบด้วยสกุล "", "") และ Corylaceae (สกุลที่เหลือ) ในระบบ APG ได้รวมเป็นวงศ์ใหญ่ที่มีวงศ์ย่อย () และ () วงศ์ที่ใกล้เคียงคือ ()
ฮาเซล ("Corylus avellana") aและฟิลเบิร์ต("Corylus maxima") เป็นพืชสวนที่สำคัญเพราะผลรับประทานได้ เนื้อไม้ของพืชวงศ์นี้แข็ง นำไปใช้ในการก่อสร้างได้
ซินต์เอิสตาซียึส
ซินต์เอิสตาซียึส (, ) หรือที่คนในท้องถิ่นเรียกกันเล่น ๆ ว่า สเตเชีย () และ สตาซียึส () เป็นเกาะเล็ก ๆ แห่งหนึ่งในทะเลแคริบเบียน และเป็นเทศบาลรูปแบบพิเศษ (เรียกอย่างเป็นทางการว่า "ทบวงการเมือง") ของประเทศเนเธอร์แลนด์
เกาะซินต์เอิสตาซียึสตั้งอยู่บริเวณส่วนเหนือของหมู่เกาะลีเวิร์ดในภูมิภาคเวสต์อินดีส ทางทิศตะวันออกเฉียงใต้ของหมู่เกาะเวอร์จิน ใกล้ ๆ กันนั้นมีเกาะเซนต์คิตส์ตั้งอยู่ทางทิศตะวันออกเฉียงใต้ และมีเกาะซาบาตั้งอยู่ทางทิศตะวันตกเฉียงเหนือของเกาะ เมืองหลักของซินต์เอิสตาซียึสคือโอรันเยอสตัด
ตัวเกาะมีพื้นที่ 21 ตารางกิโลเมตร (8.1 ตารางไมล์) มีจำนวนประชากร 3,543 คน (ข้อมูลจากสำมะโนปี ค.ศ. 2001) ความหนาแน่นคิดเป็น 169 คนต่อตารางกิโลเมตร ภาษาที่ใช้ในราชการได้แก่ภาษาดัตช์และภาษาอังกฤษ และยังมีภาษาผสมที่มีพื้นฐานจากภาษาอังกฤษใช้สื่อสารกันอย่างไม่เป็นทางการด้วย ผู้ที่โดยสารเครื่องบินมายังเกาะนี้จะต้องลงที่ท่าอากาศยานเอฟ.ดี. โรสเวลต์
จากเดิมที่เคยเป็นส่วนหนึ่งของเนเธอร์แลนด์แอนทิลลีส ซินต์เอิสตาซียึสได้เปลี่ยนสถานภาพเป็นเทศบาลรูปแบบพิเศษภายในประเทศเนเธอร์แลนด์แทนเมื่อวันที่ 10 ตุลาคม ค.ศ. 2010
ชื่อเกาะ "ซินต์เอิสตาซียึส" เป็นภาษาดัตช์หมายถึงนักบุญยูสตัซ (Saint Eustace) ผู้พลีชีพเพื่อศาสนาคริสต์ในตำนาน นักบุญผู้นี้เป็นที่รู้จักในภาษาสเปนว่า "ซานเอวส์ตากิโอ" () และในภาษาโปรตุเกสว่า "ซังตูเอวช์ตากีอู" () หรือ "ซังตูเอวช์ตาซีอู" ()
ดิ เอ็กซ์เพ็นเดเบิลส์ โคตรคนทีมมหากาฬ 3
ดิ เอ็กซ์เพ็นเดเบิลส์ โคตรคนทีมมหากาฬ 3 () เป็นภาพยนตร์แนวแอ็คชันลำดับที่ 3 ในชุด "ดิ เอ็กซ์เพ็นเดเบิลส์" กำกับโดยแพทริก ฮิวส์ เขียนบทโดยครีห์ตัน โรเทนเบอร์เกอร์, แคทริน เบเนดิกต์และซิลเวสเตอร์ สตอลโลน ออกฉายในไทยเมื่อวันที่ 7 สิงหาคม ค.ศ. 2014
ทีมเอ็กซ์เพ็นเดเบิลส์ นำโดยบาร์นีย์ รอสได้บุกเข้าไปชิงตัวด็อกเตอร์เดธ หรือด็อก อดีตสมาชิกทีมออกมาจากรถไฟของทหาร และร่วมมือกับด็อกในงานขัดขวางการส่งอาวุธที่โซมาเลีย ที่นั่นรอสได้พบกับคอนราด สโตนแบงส์ อดีตผู้ร่วมก่อตั้งทีมเอ็กซ์เพ็นเดเบิลส์ที่เชื่อว่าเสียชีวิตไปแล้ว ทีมเอ็กซ์เพ็นเดเบิลส์ยิงต่อสู้กับลูกน้องของสโตนแบงส์ ก่อนที่สโตนแบงส์จะใช้ระเบิดจนเฮล ซีซาร์ หนึ่งในทีมเอ็กซ์เพ็นเดเบิลส์บาดเจ็บสาหัส
เมื่อกลับมาที่สหรัฐฯ รอสได้รับภารกิจจากเจ้าหน้าที่ CIA แม็กซ์ ดรัมเมอร์ ให้จับตัวสโตนแบงส์มาขึ้นศาลอาญาระหว่างประเทศ รอสยอมรับภารกิจแต่ตัดสินใจยุบทีมเอ็กซ์เพ็นเดเบิลส์เพื่อไม่ให้ลูกทีมตัวเองต้องบาดเจ็บเหมือนซีซาร์ รอสเดินทางไปลาสเวกัสเพื่อพบกับโบนาปาร์ต เพื่อนเก่าเพื่อขอให้ช่วยหาสมาชิกทีมใหม่ ซึ่งประกอบไปด้วยจอห์น สไมลี, ลูน่า, ธอร์นและมาร์ส นอกจากนี้ยังมีกัลโก นักแม่นปืนผู้ซึ่งขอร้องให้รอสรับตนเข้าทีม แต่รอสปฏิเสธ
ทีมใหม่ของรอสไปพบกับเทรนช์ เมาเซอร์ เพื่อนและคู่แข่งของรอส ดรัมเมอร์นำทั้งหมดไปที่โรมาเนียและจับตัวสโตนแบงส์ได้ในที่สุด แต่สโตนแบงส์ให้ลูกน้องตามมาจัดการขบวนรถของรอสและจับตัวสไมลี ลูน่า ธอร์นและมาร์สไป ส่วนรอสซึ่งถูกแรงระเบิดกระเด็นตกลงไปในแม่นำได้ฆ่าคนของสโตนแบงส์ที่ถูกส่งมาจับตัวเขาจนหนีรอดไปได้
ต่อมาสโตนแบงส์ส่งวิดีโอท้าให้รอสเข้ามาชิงตัวสมาชิกทีมใหม่ที่ตอนนี้ถูกจับอยู่ในประเทศอัสเมนิสถาน รอสตั้งใจจะเดินทางไปที่นั่นคนเดียวแต่พบกับกัลโกซึ่งขอร่วมทางไปด้วย และพบอดีตสมาชิกทีมเอ็กซ์เพ็นเดเบิลส์ที่ขอร่วมในภารกิจครั้งนี้ เมื่อเดินทางไปถึงอาคารที่สมาชิกทีมใหม่ถูกจับตัวไว้ รอสพบว่าอาคารหลังนี้ถูกวางระเบิดและทหารอัสเมนิสถานกำลังจะบุกอาคาร รอสจึงขอให้ลูกทีมทุกคนร่วมกันต่อสู้กับสโตนแบงส์ และให้ธอร์นถ่วงเวลาระเบิดไว้ได้ราวๆเกือบครึ่งชั่วโมง ต่อมาดรัมเมอร์ เมาเซอร์และหยิน หยางตามมาสมทบทางเฮลิคอปเตอร์
ลูกทีมคนอื่น ๆ ร่วมกันต่อสู้กับทหารของอัสเมนิสถาน ส่วนรอสและสโตนแบงส์สู้กันตัวต่อตัวจนกระทั่งสโตนแบงส์ถูกรอสยิงเสียชีวิต เมื่อแบตเตอรีของอุปกรณ์ที่ธอร์นใช้ถ่วงเวลาระเบิดหมดลง อาคารก็เริ่มระเบิดและพังถล่ม ดรัมเมอร์ตัดสินใจขับเฮลิคอปเตอร์ออกมาก่อนโดยมีลูกทีมของรอสทุกคนอยู่บนเครื่อง ส่วนรอสคว้าเชือกที่ผูกไว้กับเฮลิคอปเตอร์ได้ทันเวลาพอดีก่อนอาคารทั้งหลังจะถล่ม
หลังซีซาร์หายดีจากอาการบาดเจ็บ รอสยอมรับกัลโก สไมลี ลูน่า ธอร์นและมาร์สเข้าร่วมทีม ทั้งหมดร่วมฉลองกันในบาร์เดือนมีนาคม ค.ศ. 2014 เพียร์ซ บรอสแนนเปิดเผยว่าเขาได้ตกลงที่จะร่วมแสดงในภาพยนตร์ชุดนี้ ด้านฮัลค์ โฮแกนก็เปิดเผยว่าเขาจะร่วมแสดงในภาคที่ 4 นี้เช่นกัน ส่วนฌ็อง-โกลด ว็อง ดามให้สัมภาษณ์ว่าเขาอยากร่วมแสดงในภาคที่ 4 ในเดือนธันวาคม ค.ศ. 2016 มีการประกาศว่า "ดิ เอ็กซ์เพ็นเดเบิลส์ 4" จะเข้าฉายในปี ค.ศ. 2018 และจะเป็นภาคสุดท้ายของภาพยนตร์ชุดนี้ อย่างไรก็ตาม ด้วยปัญหากับทางสตูดิโอ Nu Image ซิลเวสเตอร์ สตอลโลนประกาศจะเลิกแสดงในภาคที่ 4 แต่ต่อมาสตอลโลนประกาศจะกลับมาแสดงในภาพยนตร์ชุดนี้ต่อ โดยมีกำหนดถ่ายทำเดือนสิงหาคม ค.ศ. 2018
เถ้าแก่ใหญ่
เถ้าแก่ใหญ่ เป็นรายการประเภทเกมโชว์ ที่สนับสนุนให้คนไทยมีอาชีพ มีรายได้ที่มั่นคง ออกอากาศทางสถานีโทรทัศน์โมเดิร์นไนน์ ในทุกคืนวันพฤหัสบดี
แต่ในบางเทป จะเหลือพิธีกรเพียงแค่ 1 คน
รายการเถ้าแก่ใหญ่ มีช่วงของรายการทั้งหมด 3 ช่วง คือ
เป็นช่วงที่จะคัดเลือกผู้ที่มีความยากจน หรือผู้ที่ยังไม่มีอาชีพ มาแข่งขันเกมในช่วงนี้ โดยจะมีเกมที่แตกต่างกันไปในแต่ละตอน ตามความสามารถหรืออาชีพของผู้เข้าแข่งขัน เช่น ขับขี่รถจักรยานยนต์ผ่านทางซิกแซกให้ช้าที่สุด เป็นต้น และในบางตอน อาจจะแข่งขันมากกว่า 1 เทป
เป็นช่วงที่สัญจรไปตามตลาดต่างๆ โดยพ่อค้า-แม่ค้าในตลาดที่ทางรายการค้นหาและคัดเลือกมา จะต้องตอบคำถามเกี่ยวกับสินค้าในแผงค้าของตนเอง (เช่น ทายตัวเลขหลักสุดท้ายจากล็อตเตอรี่ 1 ใบ ที่หยิบได้) หรือในบางครั้งจะเป็นการถามเกี่ยวกับปัญหาเชาวน์ ถ้าหากตอบถูก ทางรายการจะเหมาแผงตามจำนวนเงินที่ได้ตกลงไว้ แต่ถ้าตอบผิด พ่อค้า-แม่ค้าประจำแผงนั้นจะไม่ได้อะไรเลย (หรืออาจจะได้ค่าสินค้าที่หยิบมาเป็นคำถามในช่วงนั้น)
เป็นช่วงที่ทางรายการจะสัญจรไปตามตำบลต่างๆ ของประเทศไทย ที่มีสินค้าสัญลักษณ์ประจำตำบล แล้วทางรายการร่วมกับกำนัน/ผู้ใหญ่บ้านของพื้นที่นั้นๆ ก็จะทำการคัดเลือกผู้ที่มีความลำบากจริงๆ ประจำตำบลนั้นมา 5-6 ท่าน และให้มาแข่งเกมเกี่ยวกับสินค้าประจำตำบลนั้นๆ (เช่น ทอเสื่อกกให้ได้ตามขนาดที่กำหนดให้) และผู้ที่ชนะ ก็จะได้รับอุปกรณ์ประกอบอาชีพที่เกี่ยวกับสินค้าประจำตำบลไป
พระเจ้าอียิปต์โบราณ
พระเจ้าอียิปต์โบราณเป็นเทพและเทพีซึ่งได้รับการบูชาในอียิปต์โบราณ ความเชื่อและพิธีกรรมแวดล้อมพระเจ้าเหล่านี้เป็นแก่นของศาสนาอียิปต์โบราณ ซึ่งถือกำเนิดขึ้นในสมัยก่อนประวัติศาสตร์ช่วงใดช่วงหนึ่ง พระเจ้าเป็นสัญลักษณ์ของพลังและปรากฏการณ์ธรรมชาติ และชาวอียิปต์สนับสนุนและระงับสิ่งเหล่านี้ผ่านของถวายและพิธีกรรมเพื่อที่พลังเหล่านี้จะยังคงดำเนินต่อไปตามมะอาท (maat) หรือระเบียบสวรรค์ หลังการสถาปนารัฐอียิปต์เมื่อราว 3100 ปีก่อน ค.ศ. ฟาโรห์มีอำนาจควบคุมการประกอบกิจเหล่านี้ และอ้างว่าเป็นผู้แทนของพระเจ้าและจัดการเทวสถานซึ่งดำเนินพิธีกรรมต่าง ๆ
กุหลาบเหนือเมฆ
กุหลาบเหนือเมฆ สร้างจากเรื่อง ปฏิบัติการรักต้องแย่ง ของ อลิสา จาก สำนักพิมพ์แจ่มใส สร้างเป็น ละครโทรทัศน์ ครั้งแรกเมื่อปี พ.ศ. 2552 โดยผู้จัด ดาราวิดีโอ ผ่านการพิจารณาของบอร์ดคณะกรรมการบริหารช่อง 7 นำแสดงโดย พัชราภา ไชยเชื้อ, วรนุช วงษ์สวรรค์, ฐสิษฐ์ สินคณาวิวัฒน์, และนักแสดงอื่นๆ อีกมากมาย
เต่าจักร
เต่าจักร (; ) สัตว์เลื้อยคลานประเภทเต่าชนิดหนึ่ง จัดอยู่ในวงศ์เต่านา (Geoemydidae)
เต่าจักร หรือ เต่าหนาม มีสันหนาเป็นเส็นกลางแผ่นเกล็ดสันหลังทุกแผ่น และมีตุ่มหลายตุ่มบนแผ่นเกล็ดชายโครงแต่ละแผ่น เมื่อยังเป็นเต่าวัยอ่อนจะมีแผ่นเกล็ดขอบกระดองแต่ละชิ้นคล้ายหนามแหลม 1 หนามคล้ายจักร อันเป็นที่มาของชื่อ ยกเว้นแผ่นเกล็ดขอบกระดอง ที่ 4 ที่ 5 จะมี 2 หนามซึ่งหนามที่ปรากฏในลูกเต่าจะค่อย ๆ หายไปเมื่อโตเต็มที่ ขาหน้าไม่มีผังพืด กระดองหลังสีน้ำตาลแดง กระดองท้องและด้านข้างแผ่นเกล็ดขอบกระดองออกสีเหลืองหรือสีส้ม และมีเส้นลายสีน้ำตาลดำ ขาสีน้ำตาลดำเกล็ดลำตัวออกสีชมพูอ่อน ผิวสีน้ำตาลเทา ส่วนหัวสีน้ำตาล
พบกระจายพันธุ์ในที่ชุ่มชื้นของป่าดิบตั้งแต่แหลมมลายูลงไป ตั้งแต่ภาคใต้ของไทย เช่น ชุมพร, สุราษฎร์ธานี, ระนอง ไปจนถึงพม่า, มาเลเซีย, อินโดนีเซีย, สิงคโปร์, บรูไน จนถึงฟิลิปปินส์
เต่าจักร หรือ เต่าหนาม เป็นเต่าที่อาศัยอยู่บนบกมากกว่าอยู่ในน้ำ โดยมักจะอยู่ในสภาพพื้นที่ ๆ มีความชุ่มชื้นและมีอุณหภูมิที่ค่อนข้างเย็นมากกว่า และพบได้ในที่สูงจากระดับน้ำทะเลถึง 900 เมตร กินผักและผลไม้เป็นอาหาร จัดเป็นเต่าอีกชนิดหนึ่งที่มีขนาดเล็ก มีความยาวเต็มที่ประมาณ 20 เซนติเมตร น้ำหนักไม่เกิน 6.5 กิโลกรัม นิยมเลี้ยงกันเป็นสัตว์เลี้ยง ปัจจุบันสามารถขยายพันธุ์ในที่เลี้ยงได้แล้ว โดยพฤติกรรมการผสมพันธุ์และวางไข่จะเลียนแบบตามพฤติกรรมในธรรมชาติ คือ เต่าตัวผู้จะไล่กัดตัวเมียเพื่อผสมพันธุ์ในช่วงฤดูฝนหรือเวลาที่ฝนตก เต่าตัวเมียวางไข่ในช่วงเวลากลางคืน สามารถวางไข่ได้ 3 ครั้งต่อปี มีระยะเวลาฟักเป็นตัวนานประมาณ 106, 110, และ 145 วัน เต่าจักรเป็นสัตว์ป่าคุ้มครองตามพระราชบัญญัติและคุ้มครองสัตว์ป่า พ.ศ. 2535 ตามกฎหมายในประเทศไทย
วันแอนแซก
วันแอนแซก () เป็นวันที่ระลึกประจำชาติในประเทศออสเตรเลียและนิวซีแลนด์ ซึ่งระลึกถึงชาวออสเตรเลียและนิวซีแลนด์ทุกคนที่รับใช้และเสียชีวิตในทุกสงคราม ความขัดแย้งและปฏิบัติการรักษาสันติภาพ" อย่างกว้าง ๆ เดิมกำหนดวันที่ 25 เมษายนของทุกปีเป็นเกียรติแก่สมาชิกกองทัพน้อยออสเตรเลียและนิวซีแลนด์ (Australian and New Zealand Army Corps; ANZAC) ซึ่งรบที่กัลลิโพลีในจักรวรรดิออตโตมันระหว่างสงครามโลกครั้งที่หนึ่ง
เอริน มอร์เก็นสเติร์น
เอริน มอร์เก็นสเติร์น (เกิด 8 กรกฎาคม 1978) คือนักเขียนหญิงชาวอเมริกันและทัศนศิลปิน เป็นที่รู้จักอย่างกว้างขวางด้วยผลงานนวนิยายเล่มแรกเรื่อง "The Night Circus"
เอริน มอร์เก็นสเติร์น เติบโตที่เมืองมาร์ชฟีลด์ แมสซาชูเซตส์ ศึกษาด้านการละครและศิลปะจัดแสดงที่สมิทคอลเลจในเมืองนอร์ทแฮมตัน แมสซาชูเซตส์และจบการศึกษาเมื่อปี 2000
ผลงานนวนิยายเรื่องแรกของมอร์เก็นสเติร์นคือ "The Night Circus" ตีพิมพ์เมื่อเดือนกันยายน 2011 ท้องเรื่องมีลักษณะเป็นนิทานเหนือจริงผสมผสานเวทมนตร์และเรื่องราวความรักในลอนดอนช่วงปลายศตวรรษที่ 19 บทประพันธ์ได้รับการหยิบยกขึ้นเทียบเคียงกับหนังสือชุด Harry Potter และผลงานหลายเรื่องของนีล เกแมน เป็นต้น
เต่าบึง
เต่าบึง หรือ เต่าป่า () เป็นสกุลของเต่าสกุลหนึ่ง ใช้ชื่อสกุลว่า "Heosemys" จัดอยู่ในวงศ์ Geoemydidae (บางข้อมูลหรือข้อมูลเก่าจัดอยู่ในวงศ์ Bataguridae) โดยแยกออกจากสกุล "Geoemyda" ซึ่งเป็นสกุลส่วนใหญ่ในวงศ์นี้่
เต่าในสกุลนี้เป็นเต่าที่พบกระจายพันธุ์ในทวีปเอเชีย มีทั้งชนิดที่เป็นเต่าอาศัยอยู่บนพื้นดินที่แห้งแล้งหรือเป็นป่าดิบทึบ และที่เป็นเต่าอาศัยอยู่ได้บนบกและในน้ำนอกจากนี้แล้ว เดิมทีสกุลนี้ยังมีจำนวนสมาชิกมากกว่านี้ แต่ปัจจุบันได้ถูกจัดแยกให้อยู่ในสกุลต่างออกไป เช่น เต่าป่าซูลาเวซี ขณะนี้จัดอยู่ในสกุล "Leucocephalon", เต่าป่าฟิลิปปิน อยู่ในสกุล "Siebenrockiella" และเต่าอ้อยในสกุล "Vijayachelys"
ปริศนากระสุนมรณะ
ปริศนากระสุนมรณะ () เป็นภาพยนตร์อนิเมะญี่ปุ่น กำกับโดยโคบัน ชิสุโนะ ซึ่งเป็นฉบับภาพยนตร์ที่อิงจากอนิเมะและมังงะของซีรีส์"ยอดนักสืบจิ๋วโคนัน" โดยเป็นเรื่องราวการซุ่มโจมตีที่เป็นอันตราย และฝ่ายเอฟบีไอเข้ามาเกี่ยวข้อง
ขณะที่พวกโคนันกำลังชมวิวบนตึกเบลทรีทาวเวอร์ ก็ได้มีกระสุนปริศนาพุ่งเข้าใส่ร่างชายคนหนึ่ง และจุดที่คนร้ายยิงในทุกคดี ก็มีลูกเต๋าปริศนาพร้อมปลอกกระสุนที่คนร้ายทิ้งปริศนาเอาไว้ ซึ่งผู้ต้องสงสัยอันดับหนึ่งคือ อดีตพลซุ่มยิงของหน่วยซีล แต่ทว่าคดีนี้ไม่ได้ง่ายอย่างที่คิดอีกต่อไป เมื่อผู้ต้องสงสัยถูกสไนเปอร์อีกคนยิงตาย ประชาชนทั่วญี่ปุ่นกลัวว่าจะเป็นการยิงไม่เลือกหน้า จึงปั่นป่วนไปกันทั่วญี่ปุ่น ดังนั้นกรมตำรวจทั่วญี่ปุ่นและเอฟบีไอ จึงได้ร่วมมือกันสอบสวนคดีฆาตกรรมต่อเนื่องในครั้งนี้ ระหว่างที่โคนันสืบสวนก็ไปสะดุดตาคนร้ายเข้าจึงถูกลอบยิง แต่เซระก็กระโดดไปรับกระสุนแทนจนได้รับบาดเจ็บ ถือว่าดีที่ เซระ ไม่เสียชีวิตภาพยนตร์ชุดนี้ทำรายได้ที่ 4 พันล้านเยนในประเทศญี่ปุ่นแซง 17 ภาค ที่ผ่านมา
เต่าดาว
เต่าดาว () เป็นสกุลของเต่าจำพวกเต่าบกสกุลหนึ่ง ใช้ชื่อสกุลว่า "Geochelone" (/จี-โอ-เช-ลอน/) พบกระจายพันธุ์บนบกในป่าทวีปเอเชียและแอฟริกา
จัดเป็นสกุลที่เป็นต้นแบบของเต่าบกในอีกหลายสกุลและหลายชนิด ปัจจุบันจำแนกออกได้เป็น 3 ชนิด คือเดิมทีเต่าในสกุลนี้ถูกจำแนกให้มีความหลากหลายมากกว่านี้ แต่ต่อมาได้มีการศึกษาเพิ่มมากขึ้น จึงถูกจัดแยกออกไปเป็นสกุลอื่น ๆ ได้แก่ "Aldabrachelys" (จากหมู่เกาะเซเชลส์ และ มาดากัสการ์), "Astrochelys" (มาดากัสการ์), "Chelonoidis" (อเมริกาใต้ และหมู่เกาะกาลาปากอส), "Stigmochelys" (แอฟริกา), สกุลที่สูญพันธุ์ไปแล้ว "Colossochelys" (เอเชียใต้)
จัดเป็นเต่าที่มีกระดองโค้งกลมมาก เมื่อหงายท้องคว่ำไปแล้ว ไม่สามารถที่จะพลิกตัวกลับมาได้อีก
ไมโครซอฟท์ โมบาย
ไมโครซอฟท์ โมบาย () เป็นบริษัทโทรคมนาคมรายใหญ่ของโลก มีสำนักงานใหญ่อยู่ที่เมืองเอสโป ประเทศฟินแลนด์ ปัจจุบันเป็นผู้ผลิตโทรศัพท์มือถือที่ใหญ่เป็นอันดับ 2 ของโลกโดยเกิดจากการที่เมื่อวันที่ 2 กันยายน พ.ศ. 2556 ไมโครซอฟท์ได้ประกาศเข้าซื้อกิจการด้านโทรศัพท์ของโนเกียทั้งหมด ในราคา 7.17 พันล้านดอลลาร์สหรัฐ ต่อมาในวันที่ 25 เมษายน 2557 ไมโครซอฟท์ได้เปลี่ยนชื่อโนเกียเป็นไมโครซอฟท์ โมบาย ซึ่งจะเป็นในฐานะบริษัทลูก
เต่าปากแม่น้ำ
เต่าปากแม่น้ำ () เป็นสกุลของเต่าสกุลหนึ่ง ใช้ชื่อสกุลว่า "Batagur" (/บา-ตา-เกอ/) ในวงศ์เต่านา ( Geoemydidae)
เป็นเต่าที่อาศัยอยู่ในแหล่งน้ำที่เป็นน้ำกร่อยใกล้ทะเล เช่น ปากแม่น้ำ หรือชะวากทะเล พบกระจายพันธุ์ในทวีปเอเชียในส่วนของเอเชียอาคเนย์และเอเชียใต้
เต่าจาน
เต่าจาน หรือ เต่ากระอาน หรือ เต่ากระอานใต้ (; ) เต่าชนิดหนึ่ง ในวงศ์เต่านา ( Geoemydidae)
เป็นเต่าที่พบกระจายพันธุ์ในแหล่งน้ำที่เป็นน้ำกร่อยในประเทศมาเลเซีย, อินโดนีเซีย, กัมพูชา ตลอดจนภาคใต้ตอนล่างและภาคตะวันออกของไทย
มีลักษณะทั่วไปคล้ายกับเต่ากระอาน ("B. baska") แต่มีจมูกที่งอนกว่า และมีรายงานการพบฟอสซิลที่จังหวัดพระนครศรีอยุธยาด้วย
เต่าจาน หรือเต่ากระอานเป็นเต่าอีกชนิดหนึ่งที่ใกล้สูญพันธุ์ เพราะถูกล่าเอาไปทำเป็นอาหารหรือเชื่อว่าเป็นยาบำรุง ในกัมพูชาถูกเรียกว่า "เต่าหลวงกัมพูชา" เนื่องจากในอดีตมีแต่เพียงสมาชิกราชวงศ์เท่านั้นที่จะบริโภคไข่เต่าชนิดนี้ได้ ปัจจุบันสามารถเพาะขยายพันธุ์ได้แล้วโดยศูนย์วิจัยและพัฒนาประมงน้ำจืดจังหวัดสตูล ในสังกัดกรมประมง เช่นเดียวกับเต่ากระอาน และเต่าลายตีนเป็ด ("B. borneoensis") ซึ่งเป็นเต่าในสกุลเดียวกัน
แบ่งออกได้เป็น 2 ชนิดย่อย
ชีวิตพิศวงของวอลเตอร์ มิตตี้
ชีวิตพิศวงของวอลเตอร์ มิตตี้ () เป็นภาพยนตร์อเมริกา แนวดราม่า-ตลก ผจญภัย โรแมนติก กำกับและร่วมอำนวยการสร้างและนำแสดงโดย Ben Stiller โดยมี Gore Verbinski เป็น executive procuder
โรคทางเดินหายใจตะวันออกกลาง
โรคทางเดินหายใจตะวันออกกลาง () หรือ โรคเมอร์ส () หรือโรคติดเชื้อไวรัสโคโรน่าสายพันธุ์ใหม่ 2012 เป็นการติดเชื้อไวรัสในระบบหายใจจากเชื้อไวรัสสายพันธุ์ใหม่ MERS-CoV ซึ่งเป็นเบตาโคโรนาไวรัสที่เคยติดต่อในค้างคาว และยังตรวจพบภูมิคุ้มกันต่อไวรัสนี้ในอูฐ อย่างไรก็ดีแหล่งที่มาของเชื้อนี้ยังไม่ชัดเจน
การระบาดของไวรัสโคโรน่าสายพันธุ์ใหม่ 2012 พ.ศ. 2556
การระบาดของไวรัสโคโรนาสายพันธุ์กลุ่มอาการโรคทางเดินหายใจตะวันออกกลาง ปี พ.ศ. 2556 เป็นการระบาดของไวรัส "betacoronavirus" สายพันธุ์ใหม่แต่เดิมถูกเรียกว่า ไวรัสโคโรนาสายพันธุ์ใหม่ 2012 () หรือไวรัสโคโรนาสายพันธุ์ใหม่ ปัจจุบันได้รับการกำหนดชื่อว่าไวรัสโคโรนาสายพันธุ์กลุ่มอาการโรคทางเดินหายใจตะวันออกกลาง () หรือ MERS-CoV ถูกพบครั้งแรกในผู้เปลี่ยนจากซาอุดิอาระเบีย เมื่อเมษายน 2556
การติดเชื้อ MERS-CoV จะทำให้เกิดกลุ่มอาการโรคทางเดินหายใจตะวันออกกลาง () หรือ MERS
16 เมษายน 2557 มาเลเซียรายงานผู้เสียชีวิตรายแรกจาก MERS-CoV เป็นผู้ป่วยชายวัย 54 ปี เดินทางมาจากเจดดาห์ ซาอุดิอาระเบีย พร้อมกับกลุ่มผู้แสวงบุญ 18 คน ในช่วง 15-28 มีนาคม 2557 เริ่มมีอาการ 4 เมษายน และไปตรวจรักษาที่คลินิกใน Johor เมื่อ 7 เมษายน ถูกรับไว้รักษาในโรงพยาบาลตั้งแต่ 9 เมษายน และเสียชีวิตเมื่อ 13 เมษายน
อัตราป่วยตาย
ทางระบาดวิทยา อัตราป่วยตาย หรือ อัตราตายของผู้ป่วยรายโรค () คือสัดส่วนของการเสียชีวิตในกลุ่มประชาชนของ "ผู้ป่วย" ตลอดการดำเนินโรค ส่วนใหญ่แสดงเป็นร้อยละ หมายถึงค่าความเสี่ยง
สีเรียงเซียนโต๊ด
สีเรียงเซียนโต๊ด () เป็นภาพยนตร์แนวคอเมดี้ กำกับและเขียนบทโดย ศุภกิจ ตังทัตสวัสดิ์ ออกฉายในโรงภาพยนตร์โดยสหมงคลฟิล์ม อินเตอร์เนชั่นแนล ในวันที่ 30 มกราคม พ.ศ. 2557 นำแสดงโดย ชาคริต แย้มนาม ,สุเทพ โพธิ์งาม ,อัครินทร์ อัครนิธิเมธรัฐ และภัทรา อธิราษฎร์กุล ภาพยนตร์ทำรายได้ 10 ล้านบาท
โคโรนาไวรัส
Coronavirus หมายถึงสปีชีส์ต่างๆ ของไวรัสใน genera ที่อยู่ในซับแฟมิลี "Coronavirinae" และ "Tonovirinae" ในแฟมิลี "Coronaviridae" ในออร์เดอร์ Nidovirales เป็นไวรัสชนิดมีเปลือกหุ้ม (enveloped) มีจีโนมเป็นอาร์เอ็นเอ โพซิทีฟเซนส์ มีนิวคลีโอแคปซิดที่มีสมมาตรแบบเฮลิกซ์ ขนาดจีโนมของไวรัสเหล่านี้มีตั้งแต่ 26-32 กิโลเบส ซึ่งถือว่าใหญ่มากสำหรับไวรัสชนิดอาร์เอ็นเอ
ชื่อ "coronavirus" มาจากคำภาษาลาติน "corona" ที่แปลว่ามงกุฎหรือรัศมี ในที่นี้หมายถึงลักษณะของตัวไวรัสที่มองเห็นจากกล้องจุลทรรศน์อิเล็กตรอนที่มีผิวยื่นเป็นแฉกๆ เหมือนกับรัศมีของดวงอาทิตย์ ลักษณะนี้ถูกสร้างโดยเพโพลเมอร์สไปค์ (S) ของไวรัส ซึ่งเป็นโปรตีนที่กระจุกตัวอยู่บนผิวไวรัส และเป็นตัวกำหนดการโน้มตอบสนองของโฮสต์
ปฏิบัติการลับข้ามแดน
ปฏิบัติการลับข้ามแดน () เป็นทีวีซีรีส์อเมริกาแนวดราม่าย้อนยุค สร้างสรรค์และอำนวยการสร้างโดยอดีตซีไอเอ Joe Weisberg
เป็นเรื่องของ Elizabeth (Keri Russell) และ Philip Jennings (Matthew Rhys) สายลับรัสเซีย ที่แฝงตัวมาเป็นคู่สามีภรรยาชาวอเมริกาในช่วงสงครามเย็น
ซีรีส์เรื่องนี้เน้นไปที่ชีวิตส่วนตัวและชีวิตการทำงานเป็นสายลับของสองสามีภรรยาเจนนิงส์ บางครั้งสอดแทรกเหตุการณ์ที่เกิดขึ้นจริงเข้าไปในเรื่องด้วย ผู้สร้างกล่าวว่าโดยแก่นแท้แล้ว ซีรีส์เรื่องนี้เป็นเรื่องของชีวิตสมรสและอุปสรรค
เดือนเดือด
เดือนเดือด เป็นละครโทรทัศน์ไทยแนว แอ็คชั่น-โรแมนติก-ดราม่า เป็นละครภาคต่อความมันส์จากละครจิตสังหารและยังมีภาคต่อเรื่องสุดท้ายคือ คมฅน จากบทประพันธ์-บทโทรทัศน์โดย คฑาหัสต์ บุษปะเกศ กำกับการแสดงโดย วีระชัย รุ่งเรือง เดือนเดือดออกอากาศทางสถานีโทรทัศน์สีกองทัพบกช่อง 7 ทุกวันจันทร์-อังคาร เวลา 20.30 - 22.30 น. เริ่มตอนแรกเมื่อวันที่ 19 เมษายน พ.ศ. 2547–7 มิถุนายน พ.ศ. 2547 นำแสดงโดย วีรภาพ สุภาพไพบูลย์, สุวนันท์ คงยิ่ง และนักแสดงอื่นๆอีกมากมาย
พ.ต.อ.เศรษฐพงศ์ นายตำรวจมือปราบชื่อดังนำกำลังตำรวจทลายโรงงานผลิตยาบ้า แต่ถูกซ้อนแผนโดนรุมยิงลูกน้องตายเกลี้ยง เศรษฐพงศ์รอดตายอย่างหวุดหวิด โดยมีสาวลึกลับชุดดำเจ้าของฉายา "ปกีรณัม" มาช่วยได้ทันเวลา
มนทกานติ เป็นนางเอกยอดนิยมมีความสามารถทุกบทบาท แต่ในอีกด้านหนึ่งก็คือ "ปกีรณัม" นั่นเอง เธอสูญเสียทั้งพ่อและแม่ตั้งแต่วันที่ลืมตาดูโลก ซึ่งตรงกับวันแรม 15 ค่ำพอดี และนับจากนั้นดวงชะตาของเธอจะกล้าแข็งเมื่อถึงวันเดือนดับ วดี ประธานชมรมบ้านแสงอรุณ และเป็นภรรยาของ ดนัยนพ นักธุรกิจใจบุญรับเลี้ยงมนทกานติตั้งแต่เด็ก ล่วงรู้อาถรรพณ์ในคืนเดือนดับอย่างดี
มนทกานติกับ วีรชัช ผู้กำกับหนุ่มนิสัยแปลกประหลาด ถูกคนในวงการบันเทิงจับคู่เป็นคนรู้ใจกัน แต่บางครั้งวีรชัชก็ดูเหมือนไม่เข้าใจหญิงสาว มนทกานติมองเห็นถึงภัยของยาบ้าที่ระบาดเข้าสู่วงการบันเทิง จึงใช้คราบของ ปกีรณัม คอยจัดการกับขบวนการค้ายา ซึ่งเธอได้ข้อมูลจากผู้ใช้ชื่อว่า "ฮีโร่" ในอินเทอร์เน็ต และได้รับข้อมูลว่า นเรนทร พระเอกหนุ่มชื่อดังลูกชาย สนอง ส.ส.ผู้มีอิทธิพลอยู่เบื้องหลัง เธอจึงใช้เสน่ห์จนนเรนทรติดกับดักถูกเศรษฐพงศ์จับได้ นเรนทรสืบรู้ว่ามนทกานติกับ ปกีรณัม เป็นคนเดียวกัน จึงว่าจ้าง สินี สาวนักฆ่าตามฆ่ามนทกานติแต่เธอหนีรอดไปได้
ขณะที่มนทกานติกำลังรับหมั้นจากวีรชัช ทีมสังหารของนเรนทรบุกเข้ามายิง ทำให้วีรชัชเสียชีวิต มนทกานติเสียใจเศรษฐพงศ์คอยเป็นกำลังใจให้ จนทั้งคู่เริ่มมีความรู้สึกดีๆให้กัน สินีทำงานพลาดถูกเศรษฐพงศ์จับได้ สนองจึงสั่งฆ่าสินีปิดปากแต่ไม่สำเร็จ
มนทกานติวางแผนจัดการสนองและนเรนทรโดยหลบขึ้นบนเรือสำราญแอบเข้าบ่อนกาสิโน ระหว่างกำลังบันทึกภาพ นเรนทรปรากฏกายขึ้น มนทกานติถูกจับและถูกทำร้าย สินีเข้ามาช่วย มนทกานติและกดระเบิดพลีชีพทำลายเรือ
มนทกานติถูกจับเพราะ ฮีโร่ แฉว่าเธอคือ ปกีรณัม ทางเศรษฐพงศ์สืบจนรู้ว่า ฮีโร่ คือ ดนัยนพ ซึ่งเบื้องหลังฉากคือเจ้าพ่อยาเสพติด เมื่อมนทกานติแหกคุกออกมาได้จึงจัดการดนัยนพอย่างสาสม เศรษฐพงศ์ตามจับ ปกีรณัม อย่างหลีกเลี่ยงไม่ได้ และพลาดยิงเธอเข้าที่อกด้านซ้ายจนตกแม่น้ำหายไปในคืนที่ไม่ใช่แรม 15 ค่ำ
จิตสังหาร
จิตสังหาร เป็นละครโทรทัศน์ไทยแนว แอ็คชั่น-โรแมนติก-ดราม่า จากบทประพันธ์-บทโทรทัศน์โดย คฑาหัสต์ บุษปะเกศ กำกับการแสดงโดย วีระชัย รุ่งเรือง จิตสังหารออกอากาศทางสถานีโทรทัศน์สีกองทัพบกช่อง 7 ทุกวันจันทร์-อังคาร เวลา 20.20- 22.20น. เริ่มตอนแรกเมื่อปี พ.ศ. 2545 นำแสดงโดย ณัฐวุฒิ สกิดใจ, พัชราภา ไชยเชื้อ และนักแสดงอื่นๆอีกมากมาย
คมฅน
คมฅน เป็นละครโทรทัศน์ไทยแนว แอ็คชั่น-โรแมนติก-ดราม่า เป็นละครไตรภาคสุดท้ายต่อจากจิตสังหาร,เดือนเดือด จากบทประพันธ์-บทโทรทัศน์โดย คฑาหัสต์ บุษปะเกศ กำกับการแสดงโดย วีระชัย รุ่งเรือง จิตสังหารออกอากาศทางสถานีโทรทัศน์สีกองทัพบกช่อง 7 ทุกวันศุกร์-อาทิตย์ เวลา 20.30 - 22.30 น. เริ่มตอนแรกเมื่อวันที่ 2 กุมภาพันธ์ พ.ศ. 2550 – 11 มีนาคม พ.ศ. 2550 นำแสดงโดย วีรภาพ สุภาพไพบูลย์, วรัทยา นิลคูหา และนักแสดงอื่นๆอีกมากมายสายน้ำ น้องสาวของ ร.ต.อ.สายฟ้า หัวหน้าหน่วยเฉพาะกิจสังกัดกองสืบสวนพิเศษของ พ.ต.ท.ภูมิ บูรณศิลป์ สายฟ้าเสียชีวิตขณะกำลังปฏิบัติหน้าที่กวาดล้างผู้มีอิทธิพล ภูมิตัดสินใจลาออกเพื่อแสดงความรับผิดชอบและติดตามดูแลสายน้ำอย่างเงียบๆ สายน้ำในชื่อที่เปิดเผยกับหญิงสาวว่า พี่ชาย
ส่วน แพรวา เด็กกำพร้าใช้ชีวิตท่ามกลางพ่อเลี้ยงแม่เลี้ยงที่มีอาชีพส่งเด็กค้ายา แพรวาถูกบังคับให้ขายตัวแต่โชคดี สารวัตรเหยี่ยว บุกทลายซ่องโจรทำให้เธอรอดมาได้ แพรวาเป็นหนึ่งใน สมาชิกมูลนิธิแฟรงค์ ฟาวเดชั่นฯ ที่ มร.แฟรงค์ ก่อตั้งขึ้นมาเพื่อต้องการครอบงำสังคมไทย แพรวาถูกส่งเข้าไปเรียนต่อโรงเรียนนายร้อยตำรวจที่เดียวกับสายน้ำ ทั้งคู่เรียนจบได้บรรจุในหน่วยงานของสารวัตรเหยี่ยว ซึ่งตามสืบเรื่องบ่อนของ พลพิพัฒน์ นักธุรกิจพันล้าน และเป็นหนึ่งในผู้สนับสนุนมูลนิธิแฟรงค์
2 สาวถูกส่งเข้าไปทำงานกับบริษัทพลพิพัฒน์ในคราบบอดี้การ์ด สายน้ำได้พบกับ น้ำเย็น มักทำตัวเป็นไม้เบื่อไม้เมากับเธอ แต่คอยช่วยเหลือสืบหาหลักฐานต่างๆ จนสายน้ำพบหลักฐานที่จะแฉความชั่วพลพิพัฒน์ สถานีโทรทัศน์ DTV ถ่ายทอดสดหลักฐานมัดพลพิพัฒน์ผ่านกล้องวงจรปิดที่ถูกบุรุษลึกลับนำเข้าไปติดในบ่อนจนถูกตำรวจเข้าถล่มบ่อน น้ำเย็นหายตัวไปอย่างไร้ร่องรอย โดยมีข้อความทิ้งไว้ว่าเป็นฝีมือของ ผู้ก่อการดี
ภูมิร่วมกับมูลนิธิไททัศน์ก่อตั้ง ผู้ก่อการดี เพื่อเปิดโปงผู้มีอิทธิพล น้ำเย็นเป็นคนที่ถูกส่งตัวเข้าไปแทรกซึมในบริษัทของ พลพิพัฒน์ แฟรงค์ เรียกประชุมคนในองค์กรฯวางแผนกำจัดขบวนการผู้ก่อการดี โดยวางระเบิดทั่วกรุง ภูมินำทีมคลี่คลายวิกฤติกู้ระเบิดได้เกือบครบทุกที่ องค์กรแฟรงค์ออกประกาศจะระเบิดทำลายทำเนียบรัฐบาลในวันขึ้นปีใหม่ เหยี่ยวสืบรู้ว่าแพรวาเป็นสมาชิกองค์กร แฟรงค์ เหยี่ยว ยื่นคำขาดให้แพรวากลับตัวเป็นคนดี แต่เหยี่ยวก็ถูกลอบยิงตายพร้อมแผ่นซีดีที่กำลังส่งให้แพรวา เมื่อแพรวาเปิดซีดีถึงกับสะเทือนใจ เพราะเหยี่ยวสารภาพรักเธอ
สายน้ำรู้ความจริงภูมิคือคนที่ฆ่าพี่ชายเธอและเป็นคนๆ เดียวกันกับ พี่ชายที่แสนดี สายน้ำทนรับความจริงไม่ได้ลาออกจากการเป็นตำรวจ ในวันขึ้นปีใหม่การลอบวางระเบิดทำเนียบรัฐบาลถูกภูมิวางแผนตลบหลังเปิดโปง แพรวาแฉพฤติกรรมของแฟรงค์และพาตำรวจเข้าจับกุม ระเบิดลูกสุดท้ายมัดติดกับตัว สายน้ำ ภูมิ เข้าไปช่วย สายน้ำและกู้ระเบิดออกมาแนบไว้กับตนเองแทน แต่ แพรวากลับกระชากระเบิดไปติดไว้กับตัวแทน สายน้ำเสียใจที่ต้องสูญเสียเพื่อนรักไปอีกคน ภูมิ สายน้ำ และ น้ำเย็น ร่วมมือกันสานต่อความคิดดีให้แพร่กระจายต่อไป
คฤหาสน์บ้านทุ่ง
คฤหาสน์บ้านทุ่ง เป็นละครซิตคอม ผลิตโดยบริษัท โฟร์ดี ครีเอทีฟ จำกัด นำแสดงโดยปิยพันธ์ ขำกฤษ นภัสสร เอี่ยมเจริญ และนักแสดงอื่น ๆ อีกมากมาย ออกอากาศทุกวันอาทิตย์ เวลา 16.30 น. เริ่มตอนแรกวันที่ 20 เมษายน พ.ศ. 2557 – 19 ตุลาคม พ.ศ. 2557 ทางช่อง 7 สี14:00 น. ถ่ายทอดสด มวยไทย 7 สี , 15:57 น. ข่าวเด็ด 7 สี , 16:00 น. รายการ โหด มัน ฮา ประเทศไทย Takeshi's Castle Thailand , 17:45 น. ข่าวภาคค่ำช่วงที่ 1
เอ็นแทรนซ์
เอ็นแทรนซ์ () เป็นกลุ่มดนตรีอิเล็กทรอนิกส์จากอังกฤษที่ก่อตั้งโดย เควิน โอทูล กับ เดล ลองเวิร์ท ในปี 1990 กลุ่มดนตรีขายได้มากกว่า 5 ล้านกอปปี ทั่วโลก และ มีบางชิงเกิลฮิตของพวกเขา "Set You Free" "Forever" รวมทั้งการคัฟเวอร์เพลงดิสโก้ที่นิยมในช่วงยุค 1970 ด้วยได้แก่เพลง "Stayin' Alive" "D.I.S.C.O." และ "Da Ya Think I'm Sexy?
พระราเมศวร (พระราชโอรสในสมเด็จพระมหาจักรพรรดิ)
มีพระอนุชา และ พระขนิษฐา คือ พระมหินทราธิราช พระวิสุทธิกษัตรีย์ พระบรมดิลก พระเทพกษัตรีย์
แล้วยังมีพระอนุชาและขนิษฐาต่างพระมารดาคือ พระศรีเสาวราช พระแก้วฟ้า
พระราเมศวรประสูติเมื่อปีใดไม่ปรากฏทรงได้รับการสถาปนาเป็น พระมหาอุปราชหรือรัชทายาทแห่งกรุงศรีอยุธยา เมื่อปี พ.ศ. 2091
หลังจากพระเฑียรราชาขึ้นครองสิริราชสมบัติเป็นสมเด็จพระมหาจักรพรรดิ ได้ไม่ถึงปี พระเจ้าตะเบ็งชเวตี้ พระมหากษัตริย์พม่าได้ทรงยาตราทัพใหญ่หมายจะตี กรุงศรีอยุธยา สมเด็จพระมหาจักรพรรดิจึงทรงออกรบด้วยพระองค์เองโดยมีพระราเมศวร, พระมหินทร์, พระบรมดิลก และสมเด็จพระสุริโยทัย ร่วมออกรบด้วยซึ่งในสงครามครั้งนี้พระราเมศวรทรงสูญเสียพระบรมดิลกพระขนิษฐาและสมเด็จพระสุริโยทัยไปในการรบ
15 ปีหลังจาก สงครามพระเจ้าตะเบ็งชเวตี้ พระเจ้าบุเรงนอง พระมหากษัตริย์องค์ใหม่ของพม่าก็ยกกองทัพมาตีกรุงศรีอยุธยาเพื่อต้องการช้างเผือกของสมเด็จพระมหาจักรพรรดิ พระราเมศวรจึงทรงนำกองทัพออกต่อสู้แต่ก็ไม่มีฝ่ายใดได้ชัยชนะทั้งสองฝ่ายจึงตัดสินใจเจรจาสงบศึกที่พลับพลาหน้าพระอุโบสถ วัดหน้าพระเมรุ โดยพระเจ้าบบุเรงนองทูล
ขอช้างเผือก 4 ช้างและขอพระราเมศวรไปเป็นพระราชโอรสบุญธรรมที่ประทับที่กรุงหงสาวดี โดยมีขุนนางติดตามไป 2 คนคือ พระยาจักรี และ พระสุนทรสงคราม
หลังออกเดินทางจากกรุงศรีอยุธยาได้ไม่นานพระราเมศวรก็ทรงพระประชวรและสวรรคตระหว่างทางซึ่งพระเจ้าบุเรงนองก็ทรงจัดงานพระศพอย่างสมพระเกียรติ
ร่าง (ภาพยนตร์)
ร่าง () เป็นภาพยนตร์แนวสยองขวัญสั่นโสตประสาท กำกับโดย ภณ วรวรัญญู ออกฉายในโรงภาพยนตร์โดยGolden A Entertainment ในวันที่ 9 มกราคม พ.ศ. 2557 นำแสดงโดย พอลล่า เทเลอร์ ,วนิสา นุชนนท์ ,อัฒรุต คงราศรี ,ต่อพงศ์ กุลอ่อน ,รติกาล ศรศิลป์ ,ชาลี ไท ,นิธิพนธ์ ดุริยะสีห์หกุล ,ศุภชัย อนุสถิตย์วัฒนา ,รัมภา จิรสมิทธา ,มนสิชา เกิดโกสุม ,ถิร ชุติกุล และปราย ปรเมศร์
เรื่องราวของสาวชื่อ เอมมี่ (พอลล่า เทเลอร์) ต้องเปลี่ยนแปลงชีวิตกะทันหันเมื่อเธอตั้งท้องกับแฟนหนุ่ม ซึ่งใช้ชีวิตด้วยกันโดยไม่ได้แต่งงาน เอมมี่ถูกแฟนหนุ่มหลอกไปทำแท้ง และทิ้งเธอไปอย่างไม่สนใจใยดี อีกทั้งเอมมี่ยังได้รับข่าวร้ายอีกว่ามดลูกของเธอบอบช้ำอย่างหนักจากการทำแท้ง ทำให้เธอจะมีลูกไม่ได้อีกต่อไป
อีกด้านหนึ่ง ยังมีเด็กหญิงอายุ 10 ขวบ โมบาย (วนิสา นุชนนท์) ที่ต้องสูญเสียแม่จากการถูกโจรปล้นร้านขายของเล็ก ๆ ที่แม่ของเธอทำมาหากินเลี้ยงปากท้อง สิ่งสุดท้ายที่แม่เหลือไว้ให้คือ ตุ๊กตาตัวโปรดของเธอ
ตั้งแต่นั่นมาโมบายก็ไม่พูดคุยกับใคร เอมมี่รู้สึกถูกชะตาจึงรับอุปการะโมบายมาเลี้ยงดู เพื่อทดแทนการสูญเสียของกันและกัน แต่สิ่งที่ตามโมบายมาคือวิญญาณที่ยังคงห่วงลูก ขณะที่เอมมี่ก็เจ็บปวดกับภาพความหลังที่ยังคงฝังใจเธอตลอดมา เรื่องราวความรักความผูกพันของคำว่าแม่กำลังเริ่มต้นขึ้นพร้อมกับความสยอง ที่จะมาในทุกขณะ ทุกลมหายใจ
หมู่เกาะดิเอโกรามิเรซ
หมู่เกาะดิเอโกรามิเรซ () เป็นหมู่เกาะขนาดเล็กตั้งอยู่ทางใต้สุดของประเทศชิลีราว 105 ม. ทางทิศตะวันตก-ตะวันตกเฉียงใต้ของแหลมฮอร์น และห่าง 93 กม. ทางทิศใต้-ตะวันออกเฉียงใต้ของหมู่เกาะอิลเดฟอนโซ หมู่เกาะมีความยาวทิศเหนือ-ใต้ 8 กม. แบ่งเป็นสองกลุ่มคือ กลุ่มทิศเหนือมีเกาะ 6 เกาะ และทิศใต้มีขนาดใหญ่กว่า ห่างกันราว 3 กม. เกาะที่ใหญ่ที่สุดได้แก่ เกาะอิสลาบาร์โตโลเม และเกาะอิสลากอนซาโล ทั้งสองเกาะอยู่ในกลุ่มทิศใต้ หมู่เกาะนี้ถือเป็นจุดใต้สุดของทวีปอเมริกาใต้ เกาะที่อยู่ใต้สุดคือเกาะอากิลา ที่จุดพิกัด 56°32'9"S
มีการพบหมู่เกาะนี้ครั้งแรกเมื่อวันที่ 12 กุมภาพันธ์ ค.ศ. 1619 โดยคณะเดินทางของการ์เซีย เด โนดัลและได้ตั้งชื่อหมู่เกาะนี้ตามนักจักรวาลวิทยาและนักเดินทาง ดิเอโก รามิเรซ เด อาเรยาโน
หั่มช้อยกอน
หั่มช้อยกอน หรือ ผักดำ (Meigan cai; ภาษาจีนmei-kan tsai; ; หรือ mei cai (mei tsai; ) เป็นผักดองแบบจีนชนิดหนึ่ง ซึ่งทำจากผักขมที่ชาวจีนเรียกว่าชุนไฉ่ หรือผักกวางตุ้ง ที่นำมาขยำกับเกลือ แล้วบีบน้ำออกจนแห้ง หมักไว้ในโอ่งสองคืน แล้วตากแดดจนแห้งสนิท เป็นสีดำ มีกลิ่นเฉพาะตัว ใช้ทำอาหารได้หลายชนิด เช่น นึ่งกับหมูบะช่อ ทำเคาหยก และผักดำต้มหมูสามชั้น
ผักดำต้มหมูสามชั้น ทำจากหมูสามชั้นต้มกับผักดำนำผักดำไปล้างแล้วแช่ในน้ำต้มสุกจนนิ่ม หั่นป็นท่อนนำไปผัดกับน้ำมัน แล้วจึงนำไปต้มกับหมูสามชั้น ใช้เวลาเคี่ยวนานจนกว่าจะนุ่ม นิยมใส่เหล้าแดงเพื่อเพิ่มความหอม นิยมทำในงานบุญเทศกาลต่างๆ
อารัง ภูตสาวรักนิรันดร์
อารัง ภูตสาวรักนิรันดร์ (เกาหลี: 아랑사또전, อารัง ซาโตจอน) เป็นละครโทรทัศน์แนวโรแมนติก ดราม่า และแฟนตาซี เป็นเรื่องราวของชายหนุ่มและวิญญาณผีสาวที่ต้องมาเกี่ยวข้องอย่างน่าแปลกประหลาด และประสบกับเรื่องเหนือธรรมชาติสุดสลับซับซ้อน เขียนบทโทรทัศน์โดยจอง ยุนจอง กำกับโดยคิม ซังโฮ และ จอง แทยุน ออกอากาศทางสถานีโทรทัศน์ MBC ทุกวันพุธและพฤหัสบดี เวลา 21.55 น. เริ่มตั้งแต่วันพุธที่ 15 สิงหาคม ถึงวันพฤหัสบดีที่ 18 ตุลาคม พ.ศ. 2555 ความยาว 20 ตอน และมีตอนพิเศษเพิ่มอีก 1 ตอน รวมเป็น 21 ตอน
ในสมัยโชซอน เขตแดนระหว่างโลกมนุษย์และวิญญาณได้ถูกทำลายลง ทำให้เหล่าวิญญาณและภูตผีต่างๆ ออกมาปะปนในโลกมนุษย์ โดยที่มนุษย์ไม่สามารถมองเห็นได้ เว้นแต่คิม อึนโอเท่านั้นที่มีสัมผัสพิเศษมาตั้งแต่วัยเด็ก
อึนโอออกเดินทางไปยังเมืองมีรยังเพื่อตามหาแม่ที่หายสาบสูญไปเมื่อ 3 ปีก่อนพร้อมกับทลซเว ผู้ติดตาม ระหว่างทางไปมีรยังนั้น อึนโอพบกับอารัง ผีสาวความจำเสื่อม เธอจับได้ว่าเขามองเห็นผีเลยขอร้องให้เขาช่วยสืบหาตัวตนที่แท้จริงและสาเหตุการตายของเธอ แต่ชายหนุ่มปฏิเสธอย่างสิ้นเชิง อารังไม่ยอมแพ้ง่ายๆ เธอวางแผนให้พังอุล มูดัง (ร่างทรง) ที่ได้ยินเสียงเธอ จัดการให้เขากลายเป็นนายอำเภอของเมืองนี้ ทั้งคู่จึงตกกระไดพลอยโจนไปพัวพันกับเรื่องราวลึกลับสุดแปลกประหลาด จนกระทั่งในวันหนึ่งศพของอี ซอริมถูกค้นพบ ทำให้รู้ว่าอารังคือวิญญาณของซอริมที่ถูกฆ่าตาย
เขายังพบสุสานกระดูกที่เกี่ยวข้องกับการฆาตกรรมหลายคดี ทั้งยังมีที่กักขังวิญญาณและปิดกั้นไม่ให้สวรรค์มองเห็น โดยเรื่องนี้เกี่ยวข้องกับใต้เท้าชเว ขุนนางกังฉินผู้มีอิทธิพลสูงสุดของเมือง เงื่อนปมไม่สิ้นสุดเพียงเท่านั้น เพราะปิ่นปักผม สมบัติชิ้นเดียวที่เขาทิ้งไว้ให้แม่กลับตกอยู่กับอารัง การตายของซอริม การหายตัวไปของแม่ เหล่าวิญญาณและความลับในบ้านของใต้เท้าชเว สุดท้ายแล้วกลับกลายเป็นเรื่องเดียวกัน
การแจกแจงความน่าจะเป็น
ในความน่าจะเป็นและสถิติศาสตร์ การแจกแจงความน่าจะเป็นกำหนดความน่าจะเป็นให้เซตย่อยของผลลัพธ์การทดลองสุ่ม การสำรวจหรือวิธีอนุมานทางสถิติที่วัดได้ทั้งหมด ตัวอย่างการแจกแจงความน่าจะเป็นพบได้ในการทดลองที่ปริภูมิตัวอย่างไม่เป็นตัวเลข ซึ่งการแจกแจงจะเป็นการแจกแจงประเภท, การทดลองที่ปริภูมิตัวอย่างเข้ารหัสด้วยตัวแปรสุ่มวิยุต ซึ่งการแจกแจงสามารถระบุได้ด้วยฟังก์ชันมวลของความน่าจะเป็น, และการทดลองที่ปริภูมิตัวอย่างเข้ารหัสด้วยตัวแปรสุ่มต่อเนื่อง ซึ่งการแจกแจงสามารถเจาะจงได้ด้วยฟังก์ชันความหนาแน่นของความน่าจะเป็น การทดลองที่ซับซ้อนกว่า เช่น การทดลองที่เกี่ยวข้องกับกระบวนการสโทแคสติกที่นิยามในเวลาต่อเนื่อง อาจต้องใช้เมเชอร์ความน่าจะเป็นที่เจาะจงน้อยกว่า
การแจกแจงความน่าจะเป็นของตัวแปรสุ่มต่อเนื่อง (Continuous Random Variable) X แสดงในรูปฟังก์ชันความหนาแน่นของความน่าจะเป็นซึ่งมีคุณสมบัติ ดังนี้
สำหรับตัวแปรสุ่มต่อเนื่อง formula_4 และค่าความน่าจะเป็นจะหาได้เมื่อหาความน่าจะเป็นที่ตัวแปรสุ่มจะตกในช่วงใดช่วงหนึ่งแล้ว
สกุลลิ้นมังกร (กล้วยไม้)
สกุลลิ้นมังกร หรือ Habenaria เป็นกล้วยไม้สกุลหนึ่ง มีสมาชิกประมาณ 800 สปีชีส์ พบทั้งเขตร้อนและเขตอบอุ่น
หฺวันซิ่วชันจฺวัง
หฺวันซิ่วชันจฺวัง () แปลว่า บ้านพักเชิงเขาโอบล้อมด้วยความงาม (Mountain Villa with Embracing Beauty) เป็นสวนซึ่งตั้งอยู่ที่เลขที่ 272 ถนนจิ่งเต๋อ (景德路 272号) ภายในบริเวณของพิพิธภัณฑ์งานเย็บปักถักร้อย (Embroidery Museum) ใกล้กับศูนย์กลางเมืองซูโจว มณฑลเจียงซู ประเทศสาธารณรัฐประชาชนจีน หฺวันซิ่วชันจฺวังได้รับการบัณทึกให้เป็นมรดกโลกในปี 1997 โดย องค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) ร่วมกับสวนโบราณเมืองซูโจวแห่งอื่น ๆ อีกสามแห่งที่ได้รับการบันทึกในปีเดียวกัน สวนแห่งนี้อาจนับได้ว่ามีอายุเก่าแก่ที่สุดในบรรดาสวนโบราณแห่งเมืองซูโจว
ประวัติหฺวันซิ่วชันจฺวังอาจย้อนกลับไปได้ถึงสมัยราชวงศ์จิ๋น (ค.ศ. 265–420) เมื่อหวัง สฺวิน (王旬) เสนาบดีธรรมการ และหวัง หมิน (王珉) พี่ชายของเขา ได้บริจาคที่พำนักของพวกตนเพื่อสร้างเป็นวัดธรรมทัศน์ (景德寺) ต่อมาในสมัยห้าราชวงศ์ วัดดังกล่าวกลายเป็นสวนผาทอง (金谷园) โดยมีเฉียน ยฺเหวียนเหลียว (钱元璙) บุตรของพระเจ้าเฉียน หลิว (Qian Liu; 錢鏐) เป็นเจ้าของ ต่อมาในสมัยราชวงศ์ซ่ง บัณฑิตจู จั่งเหวิน (朱长文) จึงได้เป็นเจ้าของ
หลายร้อยปีต่อมา สวนนี้ได้รับการบูรณะหลายหน ในช่วงราชวงศ์หมิง สวนได้ใช้เป็นวิทยาลัยวรรณกรรมโบราณ (学道书院) และต่อมากลายเป็นสำนักผู้ตรวจเสบียง (Office of Provisions Supervisor)
ในปี 1573 สวนแห่งนี้ใช้เป็นจวนของเชิน ฉือสิง (申时行) ข้าหลวงใหญ่ ครั้นปลายราชวงศ์หมิงถึงต้นราชวงศ์ชิง เชิน จี้ขุย (申继揆) ทายาทของเชิน ฉือสิง ได้สร้างสวนฉฺวี (蘧园) ขึ้นที่นี้
ในรัชกาลพระเจ้าเฉียนหลงแห่งราชวงศ์ชิง สวนฉฺวีใช้เป็นจวนของเจี่ยง จี๋ (蒋楫) อธิบดีกรมร่มธง (Director of Jurisdiction Department) เจี่ยง จี๋ ได้สร้างหอรโหฐาน (求自楼) ขึ้น พร้อมงานสถาปัตยกรรมหินอยู่ด้านหลังหอ เขายังขุดสระหิมะโปรยปราย (飛雪池) กับทั้งอาคารและศาลาอีกหลายหลัง จากนั้น สวนได้เปลี่ยนเจ้าของเป็นปี้ ยฺเหวียน (毕沅) เสนาบดี (Imperial Secretary of State) และซุน ชื่ออี้ (孙士毅) ประธานองคมนตรี (Chief Counselor) ตามลำดับ ครั้นปี 1807 ซุน จุน (Sun Jun) หลานของซุน ชื่ออี้ ขอให้เกอ ยฺวี่เหลียง (戈裕良) ผู้เชี่ยวชาญด้านปฏิมากรรมหิน บูรณะสวน สวนนี้จึงมีชื่อเสียงด้านปฏิมากรรมหินแต่นั้นมา ภายหลัง หวัง โจว (Wang Zhou) ซื้อสวนนี้ไว้และเปลี่ยนชื่อสวนเป็นชื่อปัจจุบัน
ในปี 1949 หฺวันซิ่วชันจฺวังตกเป็นสมบัติของรัฐ และในปี 1988 ได้รับการบันทึกให้เป็นสถานที่สำคัญทางประวัติศาสตร์ของประเทศจีน
หฺวันซิ่วชันจฺวังมีพื้นที่ขนาด 2,180 ตารางเมตร ประกอบด้วยส่วนสำคัญสามส่วน คือ สารทบรรพต (Autumn Hill) สระหิมะโปรยปรายซึ่งมีน้ำไหลมาจากน้ำตกชื่อ ธารหิมะโปรยปราย (Flying Snow Spring) และโถงหลัก ศิลปกรรมและปฏิมากรรมหินภายในสวนนี้ได้แสดงถึงงานหินที่หลากหลายของสวนจีน นอกจากนั้นยังมีการจำลองเอายอดเขาที่สำคัญทั้งห้าของประเทศจีนมาไว้ และเป็นที่สำหรับเรียนรู้การจัดพื้นที่ขนาดเล็กให้เกิดความรู้สึกกว้างขวางขึ้นได้อย่างดี
วิศรุต หิมรัตน์
วิศรุต หิมรัตน์ (ชื่อเล่น : โมสต์) เป็นนักแสดงชายชาวไทย สังกัดค่าย บรอดคาซท์ ไทย เทเลวิชั่น สถานีวิทยุโทรทัศน์ไทยทีวีสีช่อง 3
วิศรุต หิมรัตน์ มีชื่อเล่นว่า โมสต์ เกิดวันที่ 6 มกราคม พ.ศ. 2536 เป็นชาวจังหวัดหนองคาย โดยเป็นบุตรคนที่ 2 จากพี่น้อง 2 คน และมีพี่สาวหนึ่งคน วิศรุตมีภูมิลำเนาจาก จังหวัดหนองคาย จบการศึกษาระดับอนุบาลจากโรงเรียนอนุบาลนิจจานุเคราะห์ และเข้าศึกษาต่อระดับประถมศึกษาจาก โรงเรียนเซนต์ปอลหนองคาย ระดับมัธยมศึกษาตอนต้นจากโรงเรียนปทุมเทพวิทยาคาร จังหวัดหนองคาย จบมัธยมปลายจากโรงเรียนอุดรพิทยานุกูล จังหวัดอุดรธานี และปัจจุบันจบการศึกษาระดับอุดมศึกษาที่คณะศิลปกรรมศาสตร์ มหาวิทยาลัยศรีนครินทรวิโรฒแล้ว
ปี 2552 วิศรุตเข้าประกวดดัชชี่บอย แอนด์ เกิร์ล ได้รางวัล Popular Vote หลังจากนั้นทางค่ายเพลงแกรมมี่ก็ติดต่อมา ชวนให้ไปเป็นศิลปินฝึกหัด เริ่มเข้ามาเป็นนักแสดงในช่อง 3 โดยเข้ามาเป็นนักแสดง จากโครงการ "ตามล่าหาน้องแก๊งใหม่" พ.ศ. 2555 ผลงานละครเรื่องแรกที่มีกับทางช่อง คือเรื่อง "น้องใหม่ร้ายบริสุทธิ์" ด้วยการรับบทเป็น "ภูผา" ในปี 2561 แสดงบทจ้อย ในละคร "บุพเพสันนิวาส"
สกุลว่านน้ำทอง
สกุลว่านน้ำทอง หรือ Ludisia เป็นกล้วยไม้สกุลหนึ่ง มีสมาชิกเพียงชนิดเดียวคือว่านน้ำทอง ซึ่งพบในเอเชียตะวันออกเฉียงใต้
สกุลแผ่นดินเย็น
สกุลแผ่นดินเย็น หรือ Nervilia iเป็นกล้วยไม้สกุลหนึ่งมีสมาชิก 65 สปีชีส์ มี 6 สปีชีส์ที่พบในออสเตรเลีย ส่วนใหญ่กระจายพันธุ์ในเขตร้อนของเอเชีย ในอินเดียพบ 16 สปีชีส์ และพบในแอฟริกาใต้ 5 สปีชีส์
สปีชีส์ได้แก่:
สกุลสิงโตพัด
สกุลสิงโตพัด หรือ Cirrhopetalum เป็นกล้วยไม้สกุลหนึ่ง เป็นสกุลที่ใกล้เคียงกับสกุล "Bulbophyllum" กล้วยไม้บางชิดในสกุลเคยถูกจัดอยู่ในสกุล "Bulbophyllum"
คนต่างด้าว
ในทางกฎหมาย คนต่างด้าว เป็นบุคคลในประเทศซึ่งมิใช่พลเมืองของประเทศนั้น โดยมีนิยามและศัพทวิทยาแตกต่างกันอยู่บ้าง
คำว่า "alien" ในภาษาอังกฤษ มาจากคำภาษาละติน "alienus" ซึ่งหมายถึงคนแปลกหน้า, เกี่ยวกับต่างประเทศ
ในภาษาไทย "ด้าว" หมายถึง แดน, ประเทศ
ประเทศต่าง ๆ มีคำเรียก "คนต่างด้าว" หลายแบบ ซึ่งรวมถึง:
ดับเบิลยูดับเบิลยูอี เน็ตเวิร์ค
ดับเบิลยูดับเบิลยูอี เน็ตเวิร์ค () เป็นช่องโทรทัศน์ผ่านอินเทอร์เน็ต ออกอากาศตลอด 24 ชั่วโมง เดิมทีทางดับเบิลยูดับเบิลยูอี ได้ประกาศว่าดับเบิลยูดับเบิลยูอี เนตเวิร์กจะเปิดใช้บริการในปี 2012 แต่มีเหตุต้องเลื่อนออกไป จนล่าสุดทางดับเบิลยูดับเบิลยูอี ได้ประกาศอีกครั้งว่าดับเบิลยูดับเบิลยูอี เน็ตเวิร์คจะเปิดให้ใช้บริการวันที่ 24 กุมภาพันธ์ 2014 ในประเทศสหรัฐอเมริกาเป็นที่แรก ทั้งนี้ดับเบิลยูดับเบิลยูอี เน็ตเวิร์คมีคิวจะเปิดให้บริการในต่างประเทศต่อไป ไม่ว่าจะเป็น สหราชอาณาจักร, แคนาดา, ออสเตรเลีย, นิวซีแลนด์, สิงคโปร์, ฮ่องกง, เม็กซิโก, สเปน, ตุรกี และกลุ่มประเทศแถบนอร์ดิก ช่วงสิ้นปี 2014 หรือต้นปี 2015 นี้
วอลเลย์บอลหญิงทีมชาติโปแลนด์
วอลเลย์บอลหญิงทีมชาติโปแลนด์ () เป็นวอลเลย์บอลทีมชาติจากสาธารณรัฐโปแลนด์ควบคุมโดย สหพันธ์วอลเลย์บอลโปแลนด์ (พีแซดพีเอส) และเป็นตัวแทนของประเทศในการแข่งขันระดับนานาชาติรวมถึงนัดกระชับมิตร
ลำดับสิ่งประดิษฐ์ของสหรัฐ (หลัง ค.ศ. 1991)
ลำดับสิ่งประดิษฐ์ของสหรัฐอเมริกา (หลัง ค.ศ. 1991) ครอบคลุมความเป็นช่างประดิษฐ์และความก้าวหน้าทางนวัตกรรมของประเทศสหรัฐอเมริกาภายในบริบททางประวัติศาสตร์, ย้อนไปตั้งแต่ยุคร่วมสมัยถึงยุคปัจจุบัน, ซึ่งได้บรรลุความสำเร็จโดยนักประดิษฐ์ทั้งหลาย ผู้เป็นทั้งประชากรโดยกำเนิดหรือได้รับเป็นพลเมืองของประเทศสหรัฐอเมริกา. การคุ้มครองลิขสิทธิ์ยึดถือสิทธิของบุคคลในการเรียกร้องความคิด ของเขาหรือของเธอเป็นคนแรกที่ได้คิดค้นสิ่งประดิษฐ์ที่เป็นต้นฉบับในคำถาม, ตามที่ได้ไฮไลต์ ใน หัวข้อที่หนึ่ง มาตรา 8, ข้อ 8 ของรัฐธรรมนูญของสหรัฐอเมริกาที่ให้อำนาจการแจกแจงต่อไปนี้ให้กับรัฐสภาคองเกรสแห่งสหรัฐอเมริกา:
ใน ค.ศ. 1641, สิทธิบัตรแรกในอเมริกาเหนือออกให้กับ ซามูเอล วินสโลว โดยศาลทั่วไปของแมสซาชูเซตสำหรับวิธีการใหม่ของการทำเกลือ. วันที่ 10 เมษายน ค.ศ. 1790 ประธานาธิบดีจอร์จ วอชิงตัน ลงนามใน กฎหมายสิทธิบัตร 1790 (1 Stat. 109) เพื่อใช้เป็นกฎหมายที่ประกาศว่า สิทธิบัตรจะออกให้กับ "ศิลปะที่มีประโยชน์ใดๆ, การผลิต, เครื่องยนต์, เครื่องจักร, หรืออุปกรณ์, หรือ การปรับปรุงใดๆ ที่ไม่เป็นที่รู้จักหรือถูกใช้มาก่อน."" วันที่ 31 กรกฎาคม ค.ศ. 1790, ซามูเอล ฮอปกินส์ แห่งพิตต์สฟอร์ด, รัฐเวอร์มอนต์ กลายเป็นคนแรกในประเทศสหรัฐอเมริกาในการยื่นแบบและได้รับสิทธิบัตรสำหรับวิธีการที่ดีขึ้นของ " การทำหม้อ และขี้เถ้าไข่มุก." กฎหมายสิทธิบัตร 1836 (Ch. 357, 5 Stat. 117) ชี้แจงเพิ่มเติมกฎหมายสิทธิบัตรประเทศสหรัฐอเมริกา ที่มีขอบเขตของการจัดตั้งสำนักงานสิทธิบัตรเพื่อใช้เป็นที่ยื่นขอจดสิทธิบัตร, ทำการประมวลผล, และอนุญาต, ขึ้นอยู่กับภาษาและขอบเขตของการประดิษฐ์ของผู้ร้อง, สำหรับ ระยะคุ้มครองสิทธิบัตรจาก 14 ปีที่มีส่วนขยายเพิ่มขึ้นไปอีกถึง 7 ปี. อย่างไรก็ตาม ข้อตกลงรอบอุรุกวัยของกฎหมายปี 1994 () เปลี่ยนระยะคุ้มครองสิทธิบัตรในประเทศสหรัฐอเมริกาเป็นรวม 20 ปี, มีผลสำหรับการยื่นแบบขอสิทธิบัตรในหรือหลังวันที่ 8 มิถุนายน 1995, จึงเป็นการนำกฎหมายสิทธิบัตรของประเทศสหรัฐอเมริกาให้สอดคล้องกับกฎหมายสิทธิบัตรระหว่างประเทศ. บทบัญญัติสมัยใหม่ของกฎหมายที่ใช้กับสิ่งประดิษฐ์ถูกนำออกมาใช้ ใน หัวเรื่องที่ 35 ของรหัสสหรัฐอเมริกา (Ch. 950, ตอน 1, 66 Stat 792)
จากปี 1836-2011, สำนักงานสิทธิบัตรและเครื่องหมายการค้าสหรัฐอเมริกา(USPTO) ได้อนุญาตจำนวน 7,861,317 สิทธิบัตร เกี่ยวกับสิ่งประดิษฐ์ที่รู้จักกันดีหลายอย่างตามที่ปรากฏตลอดระยะเวลาที่อยู่ด้านล่าง
1992 สปินเนอร์ (ล้อ)1994 CMOS เซ็นเซอร์ภาพ1994 คอมพิวเตอร์ ดีเอ็นเอ1994 Segway PT
1994 Quantum cascade laser1995 Bose–Einstein condensate1995 Screenless hammer mill1995 Xtracycle1995 scroll wheel1995 JavaScript1996 Adobe Flash1996 รถเหยื่อ1997 การบำบัดจริงด้วยเสมือนจริง
1997 Virtual reality therapy
1998 พัดลม HVLS1999 Torino scale1999 Phase-change incubator1999 Bowtie cotter pin1999 IBOT2002 SERF2003 Doggles
2003 Fermionic condensate2003 Slingshot (ระบบการกลั่นไอน้ำ)2007 nanowire แบตเตอรี่2008 คอนแทคเลนส์ ไบโอนิค2008 Trongs
พิทยา ตีบนอก
พิทยา ตีบนอก () เป็นนักกีฬายกน้ำหนักทีมชาติไทย รุ่น 85 กิโลกรัมชาย เกิดวันที่ 21 กันยายน พ.ศ. 2534 เป็นชาวจังหวัดสุรินทร์ เขาได้รับอันดับที่ 12 จาก โอลิมปิกฤดูร้อน 2012
คูมิ นากาดะ
คูมิ นากาดะ (; ; 3 กันยายน ค.ศ. 1965 — ) เป็นทั้งอดีตนักกีฬาวอลเลย์บอลระดับอาชีพ และเป็นผู้ฝึกสอนทีมฮิซะมิสึสปริงส์ เธอเคยนำทีมชาติญี่ปุ่นเข้ารับรางวัลเหรียญทองแดงในการแข่งขันโอลิมปิกฤดูร้อน 1984 ขณะที่ยังคงเป็นนักเรียนระดับมัธยม แม้จะมีอาการบาดเจ็บที่หัวเข่าอย่างรุนแรงและเรื้อรัง แต่เธอก็ยังคงเป็นหนึ่งในมือเซตระดับแถวหน้าของโลกจนเกษียณอายุจากการเล่นกีฬาของเธอในปี ค.ศ. 1993 ส่วนที่พิเศษไปจากนักกีฬาชาวญี่ปุ่น นะกะดะได้รับการจดจำจากฝ่ายตรงข้ามกับเพื่อนร่วมทีมด้านอารมณ์ที่ผันผวน, การแข่งขันที่ร้อนแรง และลักษณะที่ตรงไปตรงมาทั้งในและนอกสนาม หลังจากยุติการเป็นนางแบบแฟชันและนักพูดสร้างแรงบันดาลใจช่วงระยะเวลาสั้น ๆ ปัจจุบันนะกะดะได้รับเกียรติและเป็นแขกรับเชิญที่ปรากฏตัวในกีฬาและสื่อหลายรายการ ซึ่งเธอเป็นตัวแทนของสปอร์ตส์บิซในกรุงโตเกียว
พ.ศ. 2557 คูมิ นากาดะ ได้ทำหน้าที่เป็นผู้ฝึกสอนทีมฮิซะมิสึสปริงส์ ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จังหวัดนครปฐม โดยทีมของเธอสามารถสร้างผลงานได้อย่างโดดเด่น
เดดสเปช 3
เดดสเปช 3 () เป็นวีดิโอเกมยิงปืนสามคน พัฒนาโดย Visceral Games และจัดจำหน่ายโดย Electronic Arts โดยประกาศในงาน E3 2012 ในวันที่ 4 มิถุนายน ค.ศ. 2012 และออกจำหน่ายในเดือนกุมภาพันธ์ ค.ศ. 2013 เป็นภาคต่อจากเดดสเปช 2 และเป็นเกมที่สามของซีรีส์เกมเดดสเปช
ส่วนใหญ่ตั้งอยู่บนดาวเคราะห์แช่แข็งของ Tau Volantis เกมต่อไปนี้ตัวละครเอกคือ ไอแซค คลาร์ก และ จอห์น คาร์เวอร์ ขณะที่พวกเขาพยายามที่จะยุติการคุกคามของ Necromorph
เดดสเปช 3 ได้รับการวิจารณ์อย่างดีจากนักวิจารณ์เกมมากที่สุด วิจารณ์ยกย่องการเล่นเกมของเกมที่คุ้มค่า แม้ว่าการวิจารณ์ที่รุนแรงเป็นผู้กำกับที่มุ่งเน้นในการดำเนินเรื่องความน่ากลัว เช่นเดียวกับเรื่องราวที่อ่อนแอและเลื่อนลอยเมื่อเทียบกับเกมก่อนหน้านี้
สกุลเอื้องน้ำต้น
สกุลเอื้องน้ำต้นหรือCalanthe เป็นกล้วยไม้สกุลหนึ่งที่มีสมาชิกประมาณ 200 สปีชี่ส์
ชื่อพ้องของสกุลนี้ได้แก่: